Aalborg Stiftstidende, 1845-04-19
Af en officiel Meddelelse i Jtzeh. Wochenbl." af 10de ds. sees, at Udstedelsen af Sigtvexlerne (et nyt Slags Bancosedler) skal indskrænkes til 90,000 Mk. Cour. Der er udgivet af dem 20350 Mk. Court. (15,600 Rbd.), og Resten haves pr. Casse. Aalborg, den 19de April. Ligesom en alvorsfuld Dag igaar forenede os til stille Betragtning og veemodsfuld Selvprøvelse, saaledes var Dagen, som gik forud, ikke mindre alvorsfuld og skikket til at fremkalde stille Betragtning og Prøvelse. Den 17de April var en Smertens Dag i vor By, thi paa den stædedes til Jorden det Forkrænkelige af den, fra en elsket Huuskreds og fra en utrættet Samfunds virken, i sin kun 32te Aars Alder, saa tidligt og saa brat bortkaldte Danneqvinde, Madame Julie Røe. J over 16 Aar bosat i denne Stad, var hun ikke blot en Prydelse for sit Kjøn, et Speil for de huuslige, qvindelige Dyder, men hun var Borgerinde dette Ords fuldeste og ypperste Betydning; thi hendes saa korte og dog saa daadrige Liv var viet Menneskekjærlighedens hellige Tjeneste, og Veldædighedens Handlinger, dem hun øvede, ikke som et Offer, der bragtes Pligten, men efter en indre, uafviselig og aldrig tilfredsstillet Hjertets Trang, slyngede sig i ligesaa uafbrudt Række om hendes Liv som Taknemmelighedens Krandse omslynge hendes tidlige Grav. Blid i sin Optræden, kjærlig i sin Virken, gand fuld i Tale, klartskuende i Raad, udholdende i Daad, var hun sin Samfundskreds en uforglemmelig Velgjørerinde, der med beskeden Haand og selvopoffrende Kraft afhialp Savn, bragte den Syge Lindring og den Forladte Trøst, og reiste sig et Minde, skjønnere end pragtfulde Mindemærker, det som boer uforgjængeligt i Hjerterne, ligesom hendes rigt udfoldede Veldædighed og kjærlighedsfulde Virken, saa udstrakt dens Bane end var, aldrig traf en Uværdig og aldrig nogen Utaknemmelig. Derfor maatte Budskabet om hendes tidlige Bortgang vække den dybeste Sorg, og retfærdige Taaren, væde den unge Grav. Et ligesaa almindeligt som rørende Udtryk af denne erkjendtlige Medfølelse udprægede sig ogsaa ved hendes Jordefærd, til hvilken man i talrige Skarer, omkredset af Armodens Taknemmelige, havde samlet sig for at bringe Støvet endnu et synligt Erkjendt lighedstegn. Allerede i Sørgehuset havde Værdige i trange Kaar, hvis Nød hun ofte, ja stadigen havde lindret, udbedet sig Tilladelse til at bringe den Hedengangnes Liig fra det elskede Hjem til den frie Luft hvor Naturen, ligesom istemmende hendes Lovsang, havde valgt den første og skjønneste Foraarsdag til Støvets Tilbagegivelse til Jorden, og hvor taknemmelige Hjerter atter modtoge og afvexlende bare det til det stille Sovekammer, hvor det indviedes til Gravens Fred, imedens Aanden alt hos Gud skal høste efter hvad den her udsaaede i Kjærlighed. Salig den, der saaledes kan træde frem for Dommens Naadethrone, og indgaae til Evighedens Glæde! Julie Roe, Datter af Kjøbmand B. Hinrichsen og Hustrue Caroline von Halle, er født i Schwerin i Mecklenborg, og ægtede i sit 16de Aar den tidligere Medudgiver og Redacteur af denne Tidende, Bogtrykker Nathan Ph. Ree, men blev allerede i sit 22de Aar Enke. Efter mange Aars Gjenvordigheder, dem hun har i Admyghed og overvandt ved Udholdenhed, forenedes hun atter i nyt, kjærligt Ægteskab med vor Medborger, denne Tidendes Redacteur, Hr. Stænderdeputeret Bernhard Ree, der med trende Børn begræde den smerteligt Savnede og over hvem vi nedbede den rige Trøst, som Hengivelse i Guds urandsagelige men altid vise Førelse og veemodsfuld Erindring om den i Herren Hensovede kan og maa bringe. Hald, Dr. theol.